Coba jelasin Latar belakang kejadian dari Empat puluh tujuh Ronin dalam bahasa melayu dong

Pada 1701, dua orang daimyo, Asano Takumi-no-Kami Naganori, daimyo muda Akō (a small fiefdom or han di barat Honshu), dan Kamei Sama, diperintah untuk mengatur majlis keraian yang bersesuaian bagi wakil Maharaja Higashiyama Jepun di Edo, semasa berkhidmat dalam meraikan sankin kotai bagi pihak Shogun.

Mereka diberikan panduan mengenai etika istana oleh Kira Kozuke-no-Suke Yoshinaka, pegawai berkuasa dalam hierarkhi shogunate Tokugawa Tsunayoshi. Dia menjadi marah terhadap mereka, kononnya kerana hadiah kecil yang mereka berikan (saguhati tradisi untuk pengajar seumpamanya), atau kerana mereka tidak memberikan rasuah sebagaimana yang dia mahu. Sumber lain menyatakan bahawa dia secara seorang yang semulajadi kasar dan bongkak, atau Kira mengambil rasuah, yang dibenci  oleh Asano, pengikut moral Konfucian yang taat. Walau bagaimanapun, dia melayan mereka dengan buruk, menghina mereka dan mengabaikan tugas mengajar mereka dengan betul.

Ketika Asano menerima semua ini dengan tabah, Kamei Sama menjadi marah dan bersedia untuk membunuh Kira bagi membalas penghinaan. Bagaimanapun, penasihat Kamei Sama mengelak bencana bagi tuan dan puak mereka (kerana semua akan dihukum sekiranya Kamei Sama membunuh Kira) dengan secara senyap-senyap memberikan Kira rasuah yang besar; Kira dengan itu mula melayan Kamei Sama dengan baik, yang menenangkan kemarahannya.

Bagaimanapun, Kira terus melayan Asano dengan teruk, kerana dia marah Asano tidak mengikuti temannya; Kira mengejek dan menghinanya dikhayalak ramai. Akhirnya, Kira menghina Asano sebagai budak kampung country boor tanpa adat, dan Asano tidak dapat menahan dirinya lagi. Dia hilang sabar, dan menyerang Kira dengan pisau, tetapi hanya melukakannya dimuka dengan serangan pertama; serangan kedua tersasar dan mengenai tiang. Pengawal kemudiannya memisahkan mereka berdua.

Kecederaan Kira tidak serious, tetapi serangan terhadap pegawai shogunate dalam kawasan istana Edo, kediaman Shogun, adalah kesalahan besar; sebarang keganasan, walaupun menghunus pedang, dilarang sama sekali di sana. (Sesetengah sumber menyatakan kesalahan Asano adalah dia merosakkan pintu gelunsur emas apabila dia melontar wakizashinya pada Kira.) Dengan itu Asano diperintah melakukan seppuku pada hari yang sama, harta dan tanahnya dirampas selepas kematiannya, keluarganya disingkir, dan pengikutnya menjadi ronin.

Berita tersebut dihantar kepada Ōishi Kuranosuke Yoshio, penasihat utama Asano, yang bertindak mengambil alih dan memindahkan keluarga Asano keluar, sebelum menyerahkan istana tersebut kepada wakil kerajaan.